Ivanisjvili gikk av som statsminister etter et år, og han pekte på Garibasjvili som sin etterfølger. Garibasjvili ble valgt til statsminister 20. november 2013. Fire dager senereble han også valgt til formann i partiet hvor han også etterfulgte Ivansjvili. Garibasjvili kunngjorde 23. desember 2015 at han gikk av som statsminister. Han ga ikke noen begrunnelse for avgangen, men det ble spekulert i om det skyldtes lav oppslutning om partiet, press fra hans forgjenger Ivanisjvili eller uenighet med president Giorgi Margvelasjvili. Han ble 29. desember 2015 etterfulgt som statsminister av Giorgi Kvirikasjvili som hadde vært utenriksminister i regjeringen hans.